b'\n_START_ARTICLE_\nN\xc3\xa4in syntyi nykyp\xc3\xa4iv\xc3\xa4 1900\xe2\x80\x931950\n_START_SECTION_\nArviot\n_START_PARAGRAPH_\nElokuva kiinnosti kriitikoita. Kokoomukselaisen Uuden Auran kriitikko Aake Jermo totesi, ettei kyseess\xc3\xa4 ollut tavanomainen mainoselokuva vaan \xe2\x80\x9dmielenkiintoinen lyhytkuvista koottu kertauskurssi [\xe2\x80\x93 \xe2\x80\x93] vuosisadan alkupuoliskon historiasta\xe2\x80\x9d. Vasemmistolehdiss\xc3\xa4 kuitenkin otettiin kantaa elokuvan rahoittajan vaikutukseen elokuvan sis\xc3\xa4lt\xc3\xb6\xc3\xb6n siten, ett\xc3\xa4 lopputulos oli \xe2\x80\x9dmainoselokuva\xe2\x80\x9d. U. G. Sepp\xc3\xa4nen (Vapaa Sana) ilmaisi paheksuntansa voimakkaasti: \xe2\x80\x9dOn jo tavallisen huikeata, ett\xc3\xa4 yleis\xc3\xb6lle esitet\xc3\xa4\xc3\xa4n maksullisesti mainosfilmi\xc3\xa4 [\xe2\x80\x93 \xe2\x80\x93] mutta todellista amerikkalaista saippuaoopperaa meid\xc3\xa4n maaper\xc3\xa4ll\xc3\xa4mme, ly\xc3\xb6m\xc3\xa4t\xc3\xb6nt\xc3\xa4 enn\xc3\xa4tyst\xc3\xa4 merkitsee n\xc3\xa4in eteen ly\xc3\xb6ty kokoillanmainos. [\xe2\x80\x93 \xe2\x80\x93] Sama h\xc3\xa4ik\xc3\xa4ilem\xc3\xa4tt\xc3\xb6myys ilmenee aineiston valinnassa.\xe2\x80\x9d'